Manchester United dhe Liverpool kanë barazuar 1-1 në derbin
e Anglisë, ndeshje kjo e vlefshme për javën e 21-të të Ligës Premier.
Pjesa e parë e takimit ishte e barabartë, me të dy skuadrat që rrezikuan disa
herë për të gjetur golin e parë të takimit, por në këtë pjesë vetëm Liverpooli e
gjeti atë.
Luhej minuta e 27-të e ndeshjes, kur pas një harkimi të topit në zonë Paul Pogba
e prek topin me dorë dhe gjyqtari akordon penallti, të cilën e konverton në gol
James Milner, duke kaluar Liverpoolin në epërsi prej 1-0.
Pas këtij goli, United u mundua të barazon rezultatin me Henkrikh Mkihitaryan
dhe Zlatan Ibrahimovic, por në të dy rastet goli iu mohua nga portieri Simon Mignoliet,
dhe pjesa e parë përfundoi me epërsinë e Reds.
Edhe pjesa e dytë e takimit ishte e barabartë, me të dy skuadrat që dëshiron të
gjenin golin, por në këtë pjesë ishin vendasit që u treguan më të saktë para porte.
Pas shumë rasteve të krijuara nga të dy skuadrat, 'Djajtë e kuq' u treguan të saktë
në fund të ndeshjes, ku sulmuesi i tyre kryesor, Zlatan Ibrahimovic, shënoi me
kokë për 1-1.
Goli i sulmuesit suedez erdhi në minutën e 84-të të ndeshjes pas asistimit të Antonio Valencias,
dhe deri në fund të takimit nuk pati më gola dhe ndeshja u përmbyll me barazimit 1-1, edhe pse
rastet ishin të panumërta.
Pas këtij barazimi, Liverpool renditet e treta me 45 pikë apo shtatë më pak se lideri, Chelsea dhe
javën e ardhshme luan në shtëpi ndaj Swanseas, ndërsa United e sheh veten në vendin e gjashtë
me 40 pikë dhe udhëton te Stoke City.
There's only one James Milner. pic.twitter.com/8BmE8eOAF8
— Mootaz (@Mootaz_LFC) January 15, 2017
IBRAHIMOVIC COMES CLUTCH pic.twitter.com/fvklARBRcb
— Zlatan Ibrahimovic (@ZIatanVines) January 15, 2017